Κάτω Ελάτη Τρικάλων

Η Κάτω Ελάτη είναι οικισμός της Θεσσαλίας στην Περιφερειακή Ενότητα Τρικάλων.

 Γεωγραφικά - ιστορικά στοιχεία 
Η Κάτω Ελάτη βρίσκεται βόρεια του Πορταϊκού και ανατολικά του όρους  Κόζιακα (Κερκέτιο) σε υψόμετρο 115 μέτρα ενώ απέχει περίπου 20 χλμ. δυτικά από τα Τρίκαλα. Δίπλα και βορειοανατολικά είναι ο Μέλιγος, βορειοανατολικά η Φωτάδα και νοτιοανατολικά η Αμμουδιά. Η περιοχή δίπλα στο χωριό ήταν τέλμα - βάλτος με κατάλευκα νερά και σε αυτό οφείλεται η παλιά ονομασία του χωριού, στην περίοδο της Τουρκοκρατίας, Ασπρόβαλτος. Ιδρύθηκε από κατοίκους της Ελάτης (σε υψόμετρο 860 μ. στον Κόζιακα) οι οποίοι ήταν μεταφορείς ξύλων και είχαν στην περιοχή τις καλύβες τους προκειμένου να διανυκτερεύουν σε αυτές. Το 1881, με την απελευθέρωση των Τρικάλων από τους Τούρκους, την αγόρασαν από τον Τούρκο Μπέη της περιοχής, Μέτο Κατσίκη του οποίου το τσιφλίκι εκτείνονταν από το Βαλτινό μέχρι το Διαλεκτό.

 Διοικητικά - πληθυσμιακά στοιχεία 
Αναφέρεται επίσημα ως ξεχωριστός οικισμός το 1920 με την παλιά της ονομασία Ασπρόβαλτος να προσαρτάται στην τότε κοινότητα Βαλτσινού. Το 1966 με το ΦΕΚ 26Α - 09/02/1966 ορίστηκε έδρα της ομώνυμης νεοϊδρυθείσας κοινότητας και το 1976 με ΦΕΚ 261Α - 04/10/1976 μετονομάστηκε σε Κάτω Ελάτη. Σύμφωνα με το πρόγραμμα Καλλικράτης, μαζί με τον Μέλιγο και την Αμμουδιά αποτελούν την ομώνυμη κοινότητα η οποία υπάγεται στην Δημοτική Ενότητα Καλλιδένδρου του Δήμου Τρικκαίων και σύμφωνα με την απογραφή 2011 απογράφησαν 142 κάτοικοι.ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10629 (σελ. 155 του pdf) Η πορεία του πληθυσμού, σύμφωνα με τις απογραφές είναι: 
ΑπογραφήΠληθυσμός195118819612111971198198119819912192001892011142

 Εξωτερικοί σύνδεσμοι 

 Ήθη και έθιμα της Κάτω Ελάτης (πρώην Ασπρόβαλτος), του νομού Τρικάλων  στον ιστότοπο Βιβλιοθήκη Πέργαμος .

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων